Diari Oficial de la Generalitat Valenciana


Sumari del DOGV 3704, del 08-03-2000 (2000/1670)

Alienació per subhasta pública de la parcel·la núm. 3 propietat de l'Ajuntament d'Almàssera, i adjudicada per la reparcel·lació de la unitat d'execució núm. 5.
---------------------------------------------------------------------------------------------------------------------------------------------------------------

### Dades del document

Número de DOGV
:   3704

Data del DOGV
:   08-03-2000

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   2000/1670


Data del document
:   24-02-2000

Organisme emissor
:   Ajuntament d'Almàssera

Tipus de document
:   Anunci

Anàlisi jurídica

 Descriptors 

:   * Almàssera
    * contracte administratiu

Alienació per subhasta pública de la parcel·la núm. 3 propietat de l'Ajuntament d'Almàssera, i adjudicada per la reparcel·lació de la unitat d'execució núm. 5. [2000/X1670]
  
El Plenari de l'Ajuntament, en la sessió del 14 de febrer de 2000, va aprovar el plec per a l'alienació, en subhasta pública, de la parcel·la núm. 3 propietat de l'Ajuntament d'Almàssera, i adjudicada per la reparcel·lació de la unitat d'execució núm. 5.
  
El plec queda exposat al públic a l'oficina d'Urbanisme, a efectes d'examen i presentació de reclamacions, durant un termini de vuit dies hàbils a partir de l'endemà de l'última inserció d'aquest anunci en el Diari Oficial de la Generalitat Valenciana i en un periòdic de difusió provincial.
  
Simultàniament s'anuncia subhasta pública, per bé que la licitació s'ajornarà tot el que resulte necessari, en el supòsit que es formulen reclamacions contra el plec.
  
Anunci de subhasta:
  
1. Objecte i tipus
  
Alienació de la parcel·la núm. 3, adjudicada per la reparcel·lació de la unitat d'execució núm. 5.
  
2. Examen de l'expedient
  
Al Departament d'Urbanisme d'aquest ajuntament, de nou a tretze hores, des del dia hàbil següent al d'aparició d'aquest anunci en el Diari Oficial de la Generalitat Valenciana o periòdic de difusió provincial que primer el publique.
  
3. Presentació i obertura de pliques
  
Al Registre General d'Entrada de l'Ajuntament, de nou a catorze hores, els dies hàbils, de dilluns a dissabte. El termini s'iniciarà amb la primera publicació d'aquest edicte en el Diari Oficial de la Generalitat Valenciana o en periòdic de difusió provincial, i conclourà als vint-i-sis dies naturals següents al de la publicació de l'últim anunci en els diaris esmentats i, en tot cas, transcorreguts els vuit dies de publicació de cada un dels plecs.
  
4. Acte d'obertura
  
Conclòs el termini de presentació de proposicions, la mesa de contractació procedirà a la qualificació de la documentació presentada en el sobre B, en sessió no pública. La mesa de contractació, en acte públic independent que tindrà lloc el cinquè dia hàbil que no siga dissabte següent a l'obertura del sobre de documentació, a les 13.00 hores, al saló de plens de l'Ajuntament, donaran compte del resultat de la qualificació de la documentació general presentada pels licitadors en els sobres B en cada una de les subhastes, tot indicant-hi els licitadors exclosos i les causes de la seua exclusió, i s'invitarà els assistents a formular observacions que es recolliran en les actes.
  
5. Garanties de les subhastes
  
Provisional: 462.063 PTA.
  
Definitiva: exempta.
  
6. Documents a presentar
  
Els licitadors presentaran la documentació exigida en la clàusula vuitena (VIII) del plec de condicions aprovat.
  
7. Model de proposició
  
El/la senyor/a ..., major d'edat, professió ..., amb DNI número ... vigent, amb domicili a (localitat, província, carrer i número)..., en nom propi (o en representació d ..., veí d ..., amb domicili a ...., titular del DNI ..., segons acredite amb poder conformat), sent coneixedor de l'expedient de subhasta que es tramita, del plec de condicions i d'altres antecedents que regeixen la subhasta pública per a l'alienació de la parcel·la núm. 3, adjudicada a l'Ajuntament d'Almàssera per la reparcel·lació de la unitat d'execució núm. 5, ho accepta tot en la seua integritat i ofereix per l'adquisició en propietat de la parcel·la núm. 3, de la unitat d'execució núm. 5, la quantitat d ... pessetes (expresseu en lletra i en número el preu de l'oferta), IVA inclòs.
  
(Lloc, data i signatura del proponent)